wickkiey/tamil-wikipedia-chunked huggingface dataset:
# ஹான்ஸ் பிலிக்ஸ்

## ஈராக் சோதனை

இவர் ஐக்கிய நாடுகள் சபையால் ஈராக்கில் நாசகார ஆயுதங்கள் இருக்கின்றனவா என சோதனை செய்ய அனுப்பப்பட்டார். சோதனையின் முடிவில் அவ்வாறு எதுவும் இல்லை என அறிக்கை சமர்ப்பித்தார்.
# ஹான்ஸ் பிலிக்ஸ்

## புத்தகம்

இவர் 2004-ல் **டிஸ்ஆர்மிங் ஈராக்** (Disarming Iraq) என்ற புத்தகத்தை வெளியிட்டார்.
# கிலோவாட் மணி

**கிலோவாட் மணி** (kilowatt hour) என்பது மின்சக்தி பயன்பாட்டைக் கணக்கிடப் பயன்படும் அலகு. இதன் குறியீடு kW·h, kW h அல்லது kWh ஆகும். ஒரு கிலோவாட் மணி என்பது ஒரு அலகு (Unit) ஆகும். 1000 வாட் மணி அல்லது 3.6 மெகாஜூல்கள் ஒரு கிலோவாட் மணி ஆகும். 1000 வாட் மின்சாரத்தை 1 மணி நேரம் பயன்படுத்துவது 1 கிலோவாட் மணி ஆகும். இது நுகர்வோரிடம் இருந்து பணம் வசூலிக்க கணக்கிடப்டும் முறையாகும்.
# கிலோவாட் மணி

## கணக்கீடு

1000 வாட் மின்சக்தி ஒரு மணிநேரம் பயன்படுத்தினால் அது ஒரு கிலோவாட் மணி ஆகும்.
# கிலோவாட் மணி

## ஒப்பீடு

| 0.239 |
| --- |
# முடிச் சாயம்

**முடிச் சாயம்** என்பது தலையிலுள்ள முடியின் நிறத்தை மாற்றிக் கொள்ளப் பயன்படுத்தப்படும் ஒரு வேதிப்பொருளாகும். ஆண் மற்றும் பெண் என்று இரு பாலினத்தவரும் தங்களது தலை முடியின் நிறத்தை மாற்றிக் கொள்ள விரும்பும் நிலையில் முடிச் சாயத்தைப் பயன்படுத்துகின்றனர். பொதுவாக இந்த முடிச் சாயம் தலை முடி நரைத்து வெள்ளை நிறத்திற்கு மாற்றமடைந்து விடும் நிலையில் அதன் நிறத்தை மாற்றிக் கொள்ளவே அதிகமாகப் பயன்படுத்தப்படுகிறது. சிலர் தங்கள் தலைமுடி நிறத்தை வேறு நிறங்களுக்கு மாற்றிக் கொள்ளவும் பயன்படுத்துகின்றனர்.
# அப்துல் காதிர் முல்லா

**அப்துல் காதர் முல்லா** (*Abdul Quader Molla*, ; 14 ஆகத்து 1948 – 12 டிசம்பர் 2013) இவர் ஜமாத்-இ-இசுலாமி கட்சியின் துணைத் தலைவராக இருந்தார்.  
'த டெய்லி சங்கிரம்' என்ற பத்திரிகையின் தலைமை ஆசிரியராகவும் பணியாற்றினார். 1986 மற்றும் 1996 ஆம் ஆண்டுகளில் வங்காளதேசத் தேர்தலில் பரிதாபாத்-4 தொகுதியில் போட்டியிட்டுத் தோல்வியுற்றார். வங்கதேச விடுதலைப் போரில் 344 பொதுமக்களைக் கொன்றார் எனக் குற்றம் சாட்டப்பட்டு சிறையில் அடைக்கப்பட்டார். செப்டம்பர் 17, 2013 அன்று வங்கதேச பன்னாட்டுக் குற்றவியல் தீர்ப்பாயம் இவரைக் குற்றவாளி எனத் தீர்ப்பளித்தது. ஆயுள்தண்டனை தீர்ப்பு வழங்கப்பட்டது. 2013 செப்டம்பர் 17 இல் வங்கதேச உச்சநீதிமன்றம் இவரது ஆயுள்தண்டனையை தூக்குத்தண்டனையாக மாற்றித் தீர்ப்பளித்தது. வங்காளதேச விடுதலைப் போரில் போர்க்குற்றங்களுக்காகத் தூக்கிலிடப்பட்ட முதலாவது நபர் இவராவார்.
# அப்துல் காதிர் முல்லா

## வாழ்க்கை

இவர் 1948-ல் அமிராபாத் என்னும் கிராமத்தில் பிறந்தார். கிராமத்தில் பள்ளிக்கல்வியை முடித்தார். பின்னர் 1966 முதல் 1968 வரை ராஜேந்திரா கல்லூரியில் அறிவியல் பட்டப்படிப்பு படித்தார். படிக்கும் போது ஜமாத்-இ-இசுலாமி கட்சியின் மாணவர் பிரிவில் சேர்ந்தார். பின்னர் அதன் தலைவராக தேர்ந்தெடுக்கப்பட்டார்.
# அப்துல் காதிர் முல்லா

## அரசியல் வாழ்க்கை

1971-ல் ஜமாத்-இ-இசுலாமி தலைவர்கள் வங்கதேச விடுதலைப் போரை எதிர்த்தனர். வங்கதேசம் விடுதலை அடைந்த பின்னர் ஜமாத்-இ-இசுலாமி கட்சி தடை செய்யப்பட்டது. சேக் முஜிபுர் ரகுமானின் படுகொலைக்குப் பின்னர் வந்த ராணுவ அரசு ஜமாத்-இ-இசுலாமியக் கட்சியை மீண்டும் அரசியலில் அனுமதித்தது. இவர் அக்கட்சியின் துணைத்தலைவராக தெர்ந்தெடுக்கப்பட்டார்.
# மியாமி சர்வதேச திரைப்பட விழா

**மியாமி சர்வதேச திரைப்பட விழா** அமெரிக்காவின் புளோரிடா மாகாணத்தில் மியாமியில் வருடம் தோறும் நடைபெறுகிறது. இதில் அமெரிக்க மற்றும் பிற நாடுகளின் திரைப்படங்கள் திரையிடப்படுகின்றன. திரைப்படங்கள் , ஆவணப்படங்கள் மற்றும் குறும்படங்கள் மியாமி நகரின் பல்வேறு திரையரங்குகளில் திரையிடப்படும். திரைப்படக் கலையை ஊக்குவிக்கும் விதத்தில் இவை நடத்தப்படுகின்றன.
# மியாமி சர்வதேச திரைப்பட விழா

## வரலாறு

1983 முதல் மியாமி திரைப்படச் சங்கத்தால் இவ்விழா வருடம் தோறும் நடத்தப்படுகிறது. முதலில் பிப்ரவரி மாதம் நடைபெற்று வந்த இத்திரைப்பட விழா தற்போது மார்ச் மாதம் நடைபெறுகிறது. இத்திரைப்பட விழாவிற்கு 70,000 -கும் அதிகமான பார்வையாளர்கள் வருகை தருவர். உலகின் 60-க்கும் அதிகமான நாட்டிலிருந்து திரைப்படங்கள் இவ்விழாவில் பங்கேற்கின்றன.
# வராக நதி

**வராக நதி** என்பது தேனி மாவட்டத்தில் ஓடும் ஆறுகளுள் ஒன்றாகும். மேற்குத் தொடர்ச்சி மலையிலிருந்து தொடங்கும் இந்த ஆறு தேனி மாவட்டத்தில் பெரியகுளம், வடுகபட்டி அ.மேலவாடிப்பட்டி எனும் ஊர்களின் வழியாகப் பயணித்து வைகை ஆற்றில் கலக்கிறது. சங்கமம் திரைப்படத்திற்காக “வராக நதிக்கரையோரம்...” என்று இந்த நதியின் பெயரைப் பயன்படுத்தி கவிஞர் வைரமுத்து, ஒரு பாடல் எழுதி இருக்கிறார் என்பது குறிப்பிடத்தக்கது.
# மேயர் சமன்பாடு

**மேயர் சமன்பாடு** ( Mayor's equation ) என்பது ஒரு வளிமத்தின் சுயவெப்பங்களுக்கிடையே உள்ள தொடர்பினை விளக்கும் ஒரு சமன்பாடாகும்.  
::C<sub>p</sub>- C<sub>v</sub> = R/J  
இங்கு C<sub>p</sub> என்பது ஒரே அழுத்ததில் வளிமத்தின் சுய வெப்பம்,  
C<sub>v</sub> என்பது அந்த வளிமத்தின் பருமனளவு மாறாத நிலையில் சுயவெப்பம்,  
R என்பது வளிமத்தின், வளிம மாறிலி,  
J என்பது வினை -வெப்பச் சம எண் ஆகும்  
Intermediate Heat-Tylor
# மின்னிறக்கம்

**மின்னிறக்கம்** (Discharge of electricity ) என்பது வளி அகற்றப்பட்ட குழாயில் மின்சாரம் பாய்வதைக் குறிக்கும். சாதாரண வளிம அழுத்தத்தில் மின்சாரம் பாய்வதில்லை. ஆனால் அழுத்தம் குறைக்கப்பட்டால் ,வளிமம் மின்சாரத்தினைக் கடத்தும் பண்பினைப் பெறுகிறது.ஒரு கண்ணாடிக் குழாயிலுள்ள வளி அகற்றப்பட்டு ,அதில் குறைந்த அழுத்தம் உள்ளபோது , அக்குழாயிலுள்ள இரு மின் முனைகளுக்கிடையே அதிக மி.அ.வே. இணைக்கப்பட்டால் மின்சாரம் ஒரு மின் முனையிலிருந்து மறு மின்முனைக்குப் பாய்கிறது. இதுவே மின்னிறக்கம் எனப்படுகிறது. அணு இயற்பியலில் பல சிறப்பான கண்டுபிடிப்புகளுக்கு மின்னிறக்கம் பெரிதும் துணையாக இருந்துள்ளது. எக்சு கதிர்களின் கண்டுபிடிப்பற்கும் இதுவே கரணம்.
# மேல்நாரியப்பனூர்

**மேல்நாரியப்பனூர்** (*Melnariyappanur*) என்பது கள்ளக்குறிச்சி மாவட்டத்தில் சின்னசேலம் ஊராட்சி ஒன்றியத்தைச் சேர்ந்த கிராமம் ஆகும்.. இந்த ஊர் கள்ளக்குறிச்சி சட்டமன்றத் தொகுதியில் அமைந்துள்ளது.
# மேல்நாரியப்பனூர்

## கோவில்கள்

- புனித அந்தோணியார் திருத்தலம்
- அருள்மிகு மாரியம்மன் கோவில்
- அருள்மிகு திரௌபதி அம்மன் கோவில்
- அருள்மிகு துர்க்கை அம்மன் கோவில்
- அருள்மிகு அய்யனார் கோவில்
- நீதி காத்த நீலகண்ட ஈஸ்வரர் திருக்கோவில்
- அருட்பிரகாச வள்ளலார் மடம்
# மேல்நாரியப்பனூர்

## பள்ளிகள்

- புனித அந்தோணியார் மேல்நிலைப்பள்ளி
- ஊராட்சி ஒன்றியத் தொடக்கப்பள்ளி
# மேல்நாரியப்பனூர்

## கல்லூரிகள்

- மகாபாரதி பொறியியல் கல்லூரி
# கோத்ரா

**கோத்ரா**, குசராத்து மாநிலத்தின் பஞ்சமகால் மாவட்டத்தின் நிர்வாகத் தலைநகராகும். கோத்ரா நகரம் ஒரு நகராட்சிப் பகுதியாகும்.
# கோத்ரா

## கோத்ரா பெயர் வரலாறு

சமசுகிருத மொழியில் `கோ` என்பதற்கு `பசு` என்றும், தாரா என்பதற்கு `நிலம்` என்றும் பொருள். இந்நகரம், பசுக்களின் நகரம் என்று பொருள்படும்படியாக உள்ளது.
# கோத்ரா

## முதன்மை கோயில்கள்

வைணவ சமயத்தவர்களுக்கு நான்கு கோயில்கள் உள்ளது. அதில் இரண்டு ஸ்ரீகிருஷ்ணர் கோயில்களும், சமணர்களுக்குரிய மூலநாயகன் கோயிலும், பகவான் சாந்திநாத் தீர்த்தங்கரர் கோயிலும் உள்ளது.
# கோத்ரா

## மக்கட்தொகை கணக்கெடுப்பு புள்ளிவிவரம்

2011ஆம் ஆண்டு மக்கட்தொகை கணக்கெடுப்பின்படி, கோத்ரா நகரத்தின் மொத்த மக்கள் தொகை 1,21,852. இதில் ஆண்கள் 52விழுக்காடாகவும், பெண்கள் 48 விழுக்காடாகவும் உள்ளனர். சராசர் கல்வி அறிவு விகிதம், 73 விழுக்காடாக உள்ளது. (இந்திய நாட்டின் சராசரி கல்வி அறிவு பெற்றவர்கள் 59.5 விழுக்காடு உள்ளது). கல்வி அறிவுபெற்ற ஆண்கள் 79.5 ஆகவும், பெண்கள் கல்வி விழுக்காடு 64.5 ஆகவும் உள்ளது.
# கோத்ரா

## கோத்ரா நகரின் பெருமைகள்

- காந்தி ஆசிரமம்
- பாரத ரத்னா விருது பெற்ற முன்னாள் இந்தியத் துணைபிரதமர் சர்தார் வல்லப்பாய் படேல் கோத்ராவில்தான் முதன்முதலாக வழக்கறிஞர் தொழிலை துவக்கினார்.
- மகாத்மா காந்தியடிகளை முதன்முதலில் சர்தார் வல்லப்பாய் படேல் 1917ஆம் ஆண்டில் கோத்ரவில் சந்தித்தார்.
- முன்னாள் இந்தியப் பிரதமர் மொரார்ஜி தேசாய் கோத்ராவில் தலைமை அரசு அலுவராக பணிபுரிந்தவர்.
- புகழ்பெற்ற முன்னாள் இந்திய நாடாளுமன்ற உறுப்பினர் பிலு மோடி, கோத்ராவிலிருந்துதான் சிறப்பு நாடாளுமன்ற உறுப்பினராக தேர்ந்தெடுக்கப் ப்ட்டார்.
# கோத்ரா

## கோத்ரா தொடருந்து எரிப்பு நிகழ்வும், கலவரங்களும்

2002ஆம் ஆண்டில் கோத்ரா தொடருந்து சந்திப்பு நிலையத்தில் நின்றிருந்த சபர்மதி விரைவு தொடருந்தின் பெட்டி எண் ஆறு, சிலரால் எரிக்கப்பட்டதால் பலர் இறந்தும், படுகாயமும் அடைந்தனர். இந்நிகழ்வின் குற்றவழக்கின் தீர்ப்பு 2011ஆம் ஆண்டில் வெளிவந்தது.கோத்ரா தொடருந்து எரிப்பு நிகழ்வினை ஒட்டி, கோத்ரா நகரில் இரு பிரிவினருக்கிடையே பெரும் கலவரம் ஏற்பட்டு இரு தரப்பிலும் நூற்றுக்கணக்கில் மாண்டனர்.
# வைசேஷிகம்

**வைசேஷிகம்** (*Vaiśeṣika*, ) என்பது இந்திய மெய்யியலில் வேதத்தை ஏற்கும் ஆறு முக்கிய பிரிவுகளில் ஒன்றாகும். கணாதன் எனப்படும் கணபுஜா என்கின்ற குரு உருவாக்கிய சாத்திரம். ஒன்றிலிருந்து மற்றொன்றைப் பிரித்து அடையாளம் கண்டு கொள்வதற்கு அதன் சிறப்புத் தன்மையே இதன் அடிப்படை. அதன் சிறப்புத் தன்மையை ஆராய்வதால் இதற்கு வைசேடிகம் அல்லது வைசேஷிகம் என்று பெயர் பெற்றது. இந்திய தத்துவவியலில் *தர்சனம்* எனும் சொல் முதன்முதலில் வைசேடிக தத்துவ நூலில் பயன்படுத்தப்பட்டுள்ளதாக இந்திய தத்துவ அறிஞர் *தாஸ் குப்தா* கூறுகிறார்.
# வைசேஷிகம்

## கணாதரர், கானடா அல்லது கணபுஜா பற்றிய செய்திகள்

கணபுஜா என்பதற்கு அணுக்களை உண்பவர் என்று பொருள். இப்பெயர் வரக்காரணம், அவரது எளிமையை விளக்குவதாகும். அறுவடை முடிந்த நிலங்களில் சிதறிக்கிடக்கும் நெல், கோதுமை மற்றும் இதர தாணியங்களை பொறுக்கி அதனை சமைத்து உண்பவராம். தற்கால இந்தியத் தத்துவவியல் அறிஞர்களான குப்புசாமி சாத்திரி மற்றும் கார்பே இருவரும், கணாதரர் அல்லது கணபுஜரை நாத்திகவாதி என்று கருதுகின்றனர்.
# வைசேஷிகம்

## வைசேடிக தத்துவம்

**வைசேடிக தத்துவம்** ஆறு ஆத்திகத் தர்சனங்கள் அல்லது வைதிக தர்சனங்களில் ஒன்று, மற்றைய ஆத்திக தர்சனங்கள் அல்லது வைதிக தர்சனங்கள் 1 சாங்கியம், 2 யோகம், 3 நியாயம், 4 பூர்வ மீமாம்சை , 5 வேதாந்தம். வைசேடிக தத்துவத்தில் ஒரு பொருளை நன்கு அறியும் அறிவுக்கு (பிரமா) பிரமாணம் எனப்பட்டது. வைசேடிகம் ஒரு பொருளை நான்கு வழிகளில் அறிய முடியும் எனக்கூறுகிறது. 1 உணர்தல் (பிரத்தியட்சம்) (நேரில் பார்த்து உணர்தல்), 2 ஊகம் (அனுமானம்) 3. உவமை, 4 வாய்ச்சொல் (சப்தம்) ஆகிய நான்கு முறைகளில் ஒரு பொருளைப் பற்றி விளக்கம் முடியும் என்றனர்.அதிர்ஷ்டம் எனும் தத்துவம் வைசேசிகம் கூறுகிறது.
# வைசேஷிகம்

## வைசேடிகத்தின் காலம்

வைசேடிக சூத்திரத்தின் தொகுப்பு இன்று நம்மிடையே இல்லை. இருப்பினும் பௌத்த சமயம் மற்றும் சமண சமய நூல்களிலிருந்து மட்டுமே, வைசேடிக சூத்திரத்தின் சில விளக்கங்கள் அறிய இயலுகிறது. கி. பி., 4 - 5 நூற்றாண்டுகளுக்கு முன்னரே வைசேடிக தத்துவார்த்த சிந்தனைகள் பாரத நாட்டில் விளங்கி வந்தது.
# வைசேஷிகம்

## வைசேடிகத்தின் உரைநூல்கள்

*இராவண பாஷ்யம்* எனும் உரைநூல் வைசேடிக தத்துவத்திற்கு இருப்பதாக தெரிகிறது. கி. பி. 5ஆம் நூற்றாண்டில், `*பிரசஸ்பாதர்*` என்பவர் எழுதிய `*பதார்த்த-தர்ம-சங்கிரகம்*` என்ற நூல் வைசேடிக தத்துவத்தை விளக்குவதாக உள்ளது. இதனை `பிரசஸ்பாத பாஷ்யம்` என்பர். இந்த பிரசஸ்பாத பாஷ்ய நூலைப் பற்றி பின்னர் பலர் எழுதிய நூல்களில் விமர்சிக்கப்பட்டுள்ளது. `*வயோமசிவன்*` என்பவர் எழுதிய (கி.பி.,8ஆம் நூற்றாண்டு) `*வயோம சதி*` , சீதரா எழுதிய *கந்தலி* என்ற நூல் (கி. பி. 10ஆம் நூற்றாண்டு), உதயணர் எழுதிய *கிரணாவளி* (கி. பி.,10ஆம் நூற்றாண்டு), ஆகிய நூல்களில் வைசேடிக தத்துவ விளக்க நூல்கள் பற்றிய விமர்சன குறிப்புகள் உள்ளது. நியாயம் (இந்து தத்துவம்) சூத்திரத்திற்கு வாத்சாயனர் கி. பி.,4ஆம் நூற்றாண்டில் *வாத்ஸ்சாயன பாஷ்யம்* எனும் நூலில் விமர்சனம் எழுதியுள்ளார்.
# வைசேஷிகம்

## நியாயா - வைசேடிக கலப்புத் தத்துவம்

கிபி 200-ஆம் ஆண்டில் கோதமர் இயற்றிய நியாய தத்துவம் மற்றும் கணாதரர் இயற்றிய வைசேடிகமும் இணைந்து `நியாய - வைசேடிக தத்துவம்` உருவானது. நியாய-வைசேசிகம் தத்துவத்தில் கிரேக்க தத்துவ அறிஞர்களின் தாக்கம் உள்ளதாக இந்திய தத்துவ அறிஞர்கள் கூறுகின்றனர்.
# மீமாஞ்சம்

இந்திய மெய்யியலில், **மீமாஞ்சம்** அல்லது **மீமாம்சம்** அல்லது **மீமாம்சை** (*Mīmāṃsā*, ), என்பது வேதத்தை ஏற்கும் தத்துவப் பிரிவுகளில் ஒன்றாகும். இத்தத்துவப் பிரிவை நிறுவியர் ஜைமினி (கி. மு. 200). இது **மீமாம்ச சூத்திரங்களை**க் அடிப்படையாக கொண்டது.  
மீமாம்ச சூத்திரங்களுக்கு சபர சுவாமி (கி. மு. 57) விளக்க உரை எழுதியுள்ளார். இதை **பூர்வ மீமாம்சம்** (கர்ம காண்டம்) என்றும் **உத்தர மீமாம்சம்** (ஞான காண்டம்) என்று இரு காண்டங்களாக பிரித்துள்ளனர். பூர்வ மீமாம்சம் நான்கு வேதங்களுக்குப் பொருள் கூறும். உத்தர மீமாம்சத்தை தொகுத்தவர் வியாசர். நான்கு வேதங்களின் இறுதியில் உள்ள வேதாந்தங்களான உபநிடதங்களை உத்தர மீமாம்சம் என்பர்.
# மீமாஞ்சம்

## மீமாம்சை தத்துவம்

மீமாம்சா சாத்திரங்கள் மனித வாழ்க்கைக்கு நான்கு இலட்சியங்களை வழியுறுத்துகிறது. அவைகள் அறம் (தர்மம்), பொருள் (அர்த்தம்), இன்பம் (காமம்), வீடு (மோட்சம்) ஆகும். அறவழியில் பொருளை ஈட்டி, அவற்றை அனுபவித்து, அந்த அனுபவ நிறைவாக வீடு பேற்றிற்கு வழி காண வேண்டும். இதற்கான வழிமுறைகளை மீமாம்சை தத்துவம் விளக்குகிறது. வேள்வி, யாகம் போன்ற சடங்குகள் மூலம் சொர்க்கம் அடைவதே மீமாம்சகர்களின் இலக்காமும்.
# மீமாஞ்சம்

## பூர்வ மீமாம்சம்

ஜெய்மினி முனிவர் தொகுத்த பூர்வ மீமாம்சை எனும் கர்ம காண்டத்தை பனிரெண்டு காண்டங்களாகவும், அறுபது அத்தியாயங்களாகவும் பிரிக்கப்பட்டுப் பல சூத்திரங்களாகச் செய்யப்பட்டுள்ளது. பூர்வமீமாம்சைக்கு, சபரர், குமரிலபட்டர், பிரபாகரர் மற்றும் சாயனர் ஆகியவர்கள் மீமாம்சா சூத்திரங்களுக்கு விளக்க உரை எழுதியுள்ளனர். பூர்வ மீமாம்சையில், பிரம்மம், படைப்பு, மோட்சம் குறித்த விசாரணைகள் இல்லை. இதில் குறித்த யாகங்கள், பலி கொடுத்தல், யக்ஞங்கள் மற்றும் அக்னி ஹோத்திரம், விரதங்கள், சந்தியாவந்தணம் மற்றும் பூசை புனஸ்காரங்களை செய்வதன் மூலம் ஒரு மனிதன் எளிதாக நேரடியாக சொர்க்கத்தை அடைய முடியும் என்ற நம்பிக்கை உடையவர்கள்.
# மீமாஞ்சம்

## பூர்வ மீமாம்சையின் தன்மைகள்

- பூர்வ மீமாம்சையை கர்ம காண்டம் என்பர்.
- பிரமாணத்தால் (நான்கு வேதங்கள் எனும் கருவி மூலம்) உண்மை அறிவது
- நான்கு வேதங்களை மட்டும் பின்பற்றுபவர்கள். வேதத்தில் சொல்லப்பட்ட வேள்விகளுக்கும், சடங்குகளுக்கும் முதன்மைத் தன்மை வழங்குபவர்கள்.
- கடவுளை வேண்டாமல், தாங்கள் செய்யும் கர்மமே (யாகங்கள்) பயனளிக்கும் என்ற கொள்கை உடையவர்கள்.
# மீமாஞ்சம்

## உத்தர மீமாம்சை

- வேதங்களின் இறுதிப் பகுதியில் வரும் உபநிடதங்களை உத்தர மீமாம்சம் என்றும் ஞான காண்டம் என்றும் அழைப்பர்.
- உத்தர மீமாம்சகர்கள் வேதங்களில் சொல்லிய வேள்விகளுக்கும், சடங்குகளுக்கு முக்கியத்தவம் தராமல் உபநிடதங்கள் மற்றும் பிரம்ம சூத்திரம், பகவத் கீதை போன்ற வேதாந்தங்களில் சொல்லியுள்ள கருத்துக்களின் கொள்கை உடையவர்கள்.
- உத்தர மீமாம்சகர்கள், உருவமற்ற மற்றும் உருவுடைய பிரம்மத்தையும் மற்றும் ஈஸ்வரனையும் தியானித்து வணங்குபவர்கள்.
- ஞானயோகத்தினால் மட்டுமே நிர்குணபிரம்மத்தை அடைய முடியும் என்ற நம்பிக்கையாளர்கள்.
- பரமாத்மாவும் சீவாத்மாவும் இரண்டல்ல; ஒன்றே எனும் கொள்கையுடைய வேதாந்திகள்
# மீமாஞ்சம்

## இதையும் காண்க

- பிரம்ம சூத்திரம்
- உபநிடதம்
- வேதம்
# அருள் (கிறித்தவம்)

கிறித்தவ இறையியலில் **அருள்** (*Grace*) என்பது கடவுள் தாமாகவே விருப்பம் கொண்டு மனித குலத்திற்குக் கொடையாக அளிக்கின்ற இறை அன்பையும் இரக்கத்தையும் குறிக்கும். இக்கொடையானது மனிதர் புரியும் செயல்களுக்குக் கைம்மாறு என்றிராமல் கடவுளின் சொந்த விருப்பின் படியே நிகழ்வதாகும். கடவுள் மனிதர் மட்டில் கொண்டுள்ள பரிவு, கனிவுடைமை ஆகியவற்றின் வெளிப்பாடே "அருள்"  
அருள் கடவுளின் தாரள மனதால், சுதந்திரமாக, மனிதரின் தகுதியின்மையைப் பாராமல், வியப்புறும் வகையில் வழங்கப்படுகின்ற கடவுளின் கொடை. இவ்வாறு கடவுள் மனிதர் மட்டில் தம் அன்பையும் பரிவையும் எண்பிக்கிறார்.  
கடவுளின் கட்டளைகளை மீறி, தீச்செயல் புரியும் மனிதரின் பாவங்களைக் கடவுள் மன்னிப்பதன் வழியாகத் தம் மீட்பை மனிதருக்கு வழங்கும்போது அங்கே துலங்கி நிற்பது கடவுளின் தலைசிறந்த பண்பாகிய அருள் ஆகும்.
# அருள் (கிறித்தவம்)

## அருள் என்பது கடவுள் தரும் கொடை

கிறித்தவக் கொள்கைப்படி, கடவுளுக்கும் மனிதருக்கும் இடையிலான உறவில் முதல் அடி எடுத்து வைப்பவர் கடவுளேயன்றி மனிதர் அல்ல. இரக்கத்தையும் நட்பையும் அடித்தளமாகக் கொண்ட கடவுளின் அருள் மனிதருக்கு வழங்கப்படும்போது மனிதர் அக்கொடையைச் சுதந்திரமாக ஏற்க அழைக்கப்படுகிறார்கள். கடவுளின் கொடையை மனிதர் ஏற்கவோ மறுக்கவோ கூடும். கடவுள் மனிதரை அவர்களது உள்ளார்ந்த சுதந்திரத்தின்படி செயல்பட விடுவாரே ஒழிய அவர்களைக் கட்டாயப்படுத்தி தம் கொடையை ஏற்கச் செய்வதில்லை.
# அருள் (கிறித்தவம்)

## கால்வின் கருத்து

கிறித்தவ சமய சீர்திருத்தவாதியான ஜான் கால்வின் என்பவர் கடவுள் தம் அருளை யாருக்கு வழங்குகிறார் என்பது பற்றி "முன்குறித்தல் (கிறித்தவம்)|முன்குறித்தல்]] என்னும் கொள்கையைப் பரப்பலானார். அதன்படி, எல்லா மனிதரும் தம் இயல்பிலேயே ஆன்மிக முறையில் இறந்தவர்களாக உள்ளார்கள்; கடவுளால் மட்டுமே அம்மனிதருக்கு ஆன்ம உயிர் வழங்கி அவர்களுக்குப் புத்துயிர் அளிக்க முடியும். ஆனால் கடவுள் மீட்படைவதெற்கென்று தாம் "முன்குறித்து" வைத்த மனிதருக்கு மட்டுமே அவ்வாறு புத்துயிர் வழங்குவார். ஏனையோர் தண்டனைக்கு உள்ளாவர். இது கால்வினின் போதனை.
# அருள் (கிறித்தவம்)

## அருள் வழங்கப்படுகின்ற வழி பற்றி கிறித்தவ சபைகளிடையே ஒற்றுமை வேற்றுமைகள்

எவ்வழியாய்க் கடவுளின் அருள் மனிதருக்கு வழங்கப்படுகிறது என்பதைக் குறித்த மட்டில் கிறித்தவ சபைகளிடையே வேற்றுமைகள் உள்ளன. கத்தோலிக்க திருச்சபை, கடவுளின் அருள் மனிதரைப் பல வழிகளில் வந்தடைகிறது என்றும், குறிப்பாக திருமுழுக்கு, நற்கருணை போன்ற அருட்சாதனங்கள் வழியாகக் கடவுள் தம் அருளை மக்களுக்கு வழங்குகிறார் என்றும் கற்பிக்கிறது.  
இயேசு கிறிஸ்துவில் மனிதர் நம்பிக்கை கொள்ள வேண்டும் என்றும், கடவுள் கொடையாகத் தருகின்ற அந்த நம்பிக்கையின் வழியாகவே மனிதர் மீட்படைகின்றனர் என்றும் எல்லாக் கிறித்தவ சபைகளும் ஏற்கின்றன: "நீங்கள் அந்த அருளாலேயே நம்பிக்கையின் வழியாக மீட்கப்பட்டிருக்கிறீர்கள். இது உங்கள் செயல் அல்ல; மாறாக இது கடவுளின் கொடை" (எபேசியர் 2:8).  
மார்ட்டின் லூதரின் கருத்துப்படி, கடவுளின் அருள் இறைவார்த்தை வழியாகவும் அருட்சாதனங்கள் வழியாகவும் மனிதருக்கு வழங்கப்படுகிறது  
அருட்சாதனங்கள் கடவுளின் அருள் மனிதரை வந்தடையும் வழி என்பது ஜான் வெஸ்லியின் (*John Wesley*) கருத்துமாகும். கடவுளின் பிள்ளைகளுக்கு தூய ஆவியின் அருள் வழங்கப்படுவதற்கு அருட்சாதனங்கள் சிறப்பான வாய்க்கால் போன்று உள்ளன என்று அவர் கூறுகிறார்.  
கால்வின் சபையினர் கருத்துப்படி, கடவுளின் அருளின்றி மனிதர்கள் கையறு நிலையிலேயே உள்ளனர். கால்வினின் கருத்திலிருந்து மாறுபட்ட ஆர்மீனியப் பிரிவினர் (*Arminians*), மனிதர் தம் சுதந்திரத்தைப் பயன்படுத்துவதால் கடவுளின் அருள் மனித முயற்சியோடு இணைந்து செயலாற்றுவது பற்றி போதித்தனர். பொதுவாக, கடவுளின் அருள் மட்டுமே மனித மீட்பை நிர்ணயிக்கிறதா, மனிதர்கள் தம் கதியை அடைவதற்குக் கடவுளின் அருள் தேவைப்படாமல் தம் சொந்த முயற்சியையே நம்பலாமா என்பது கிறித்தவ சபைகளிடையே விவாதத்திற்கு உட்பட்டிருக்கிறது.
# அருள் (கிறித்தவம்)

## அருள் வழங்கப்படுகின்ற வழி பற்றி கிறித்தவ சபைகளிடையே ஒற்றுமை வேற்றுமைகள்

### பழைய ஏற்பாடு

எபிரேய விவிலியத்தின் கிரேக்க மொழிபெயர்ப்பான செப்துவசிந்தா (*Septuaginta*) என்னும் ஏடு எபிரேயத்தில் "கருணை, தயை, பரிவு" எனப் பொருள்படும் சொல்லை χάρις (*charis*) என்று கிரேக்கத்தில் பெயர்க்கிறது (காண்க: தொடக்க நூல் 6:8 "ஆனால் நோவாவுக்கு ஆண்டவரின் அருள் பார்வை கிடைத்தது.") கடவுள் மனிதருக்கு வழங்குகின்ற அருள் என்னும் கொடை மனிதரைப் பாவ நிலையிலிருந்து அகற்றி, அவர்களைப் புனிதப்படுத்தி, அவர்கள் கடவுளின் வாழ்வில் பங்கேற்க துணையாக உள்ளது.  
கடவுளின் அருள் மனிதர்களைப் பல வழிகளில் வந்தடைகிறது. கடவுள் மனிதருக்கு வெளிப்படுத்துகின்ற அனைத்துமே மனிதருக்கு அருளை வழங்குகின்ற வழிகளே. சிறப்பாக திருவருட்சாதனங்களும் திருச்சபையின் பணியும் கடவுளின் அருள் மனிதரை வந்தடையும் வழிகளாம். கடவுள் தம் அருளை வழங்கும் சிறப்பு வழிகளான திருவருட்சாதனங்களுள் நற்கருணை என்னும் திருவருட்சாதனம் தலையாயது. அவை தவிர, மனிதர் ஒப்புக்கொடுக்கும் இறைவேண்டல், புரிகின்ற நற்செயல்கள் ஆகியனவும் கடவுளின் அருள் மனிதருக்கு அளிக்கப்படுகின்ற வழிகள் ஆகும். திருவருட்சாதனங்களைப் பெறுவோர் தகுந்த உள நிலையோடு அவற்றைப் பெற வேண்டும். அவற்றை நிறைவேற்றும் திருப்பணியாளரும் கடவுளுக்கு உகந்த நிலையில் இருக்கவேண்டும். ஆயினும் திருப்பணியாளரின் தகுதிக் குறைவால் திருவருட்சாதனத்தின் விளைவு பாதிக்கப்படுவதில்லை. ஆனால் திருவருட்சாதனத்தைப் பெறுவோரின் உளப்பாங்குக்கு ஏற்ப கடவுளின் அருள் அவரது வாழ்வில் பயன் நல்கும்.  
கத்தோலிக்க திருச்சபையின் மறைக்கல்வி ஏடு திருச்சபையின் போதனையைக் கீழ்வருமாறு எடுத்துரைக்கிறது: "மூவொரு கடவுளின் வாழ்வில் பங்கேற்கவும் அவரது அன்பினால் செயல்படவும் கடவுள் நமக்கு இலவசமாக வழங்கும் கொடையே ஏற்புடைமை ஆக்கும் அருள் ஆகும். நம்மைத் தூய்மைப்படுத்தி இறைமயமாக்கும் இவ்வருள் 'நிலையான' (*habitual*) 'தூய்மைப்படுத்தும்' (*sanctifying*) அல்லது 'இறைமைப்படுத்தும் அருள்' (*deifying grace*) என அழைக்கப்படுகிறது. மனிதரின் அறிவுத்திறனை, ஆற்றலை விஞ்சி நிற்பதாலும் இறைவனின் இலவச முன் முயற்சியை முற்றிலும் சார்ந்து இருப்பதாலும் இது இயற்கைக்கும் நம் அனுபவத்திற்கும் அப்பாற்பட்டது (*supernatural*)"  
திருச்சபை வரலாற்றில் நிகழ்ந்த பொதுச்சங்கங்களும் மேற்கூறிய போதனையை வழங்கியுள்ளன. எடுத்துக்காட்டாக, 529இல் ஆரஞ்சு நகரில் நிகழ்ந்த சங்கமும், 16ஆம் நூற்றாண்டில் நிகழ்ந்த திரெந்து பொதுச்சங்கமும், "மனிதர் கடவுளுக்கு ஏற்புடையவராக மாறுதல் அவர்கள் புரியும் நற்செயல்களாலோ அவர்களின் நம்பிக்கையாலோ தானாகவே நிகழ்வதல்ல, மாறாக கடவுளின் அருள் கொடையாலேயே நிகழ்கிறது" என்று போதித்தன.
# அருள் (கிறித்தவம்)

## அருள் வழங்கப்படுகின்ற வழி பற்றி கிறித்தவ சபைகளிடையே ஒற்றுமை வேற்றுமைகள்

### தூய்மைப்படுத்தும் அருள்

கடவுள் மனிதருக்கு வழங்குகின்ற கொடையாகிய அருள் இருவகையதாகப் பிரித்து அறியப்படுகிறது. முதலில் வருவது "தூய்மைப்படுத்தும் அருள்" (*Sanctifying Grace*). கடவுளுக்கு ஏற்புடையோராய் மனிதர் ஆக்கப்படும்போது, அதாவது பொதுவாக, திருமுழுக்கு என்னும் திருவருட்சாதனத்தைப் பெறும்போது, கடவுள் மனிதரின் ஆன்மாவில் விளைவிக்கின்ற இறைவாழ்வு இதனால் குறிக்கப்படுகிறது. தூய்மைப்படுத்தும் அருள் மனிதரைப் பாவிகள் என்னும் நிலையிலிருந்து மீட்டு, அவர்களைக் கடவுளின் பிள்ளைகளாக மாற்றுகிறது. இவ்வாறு மனிதர்கள், கடவுளின் ஒரே மகனான இயேசுவில் கடவுளின் பிள்ளைகளாகவும் உரிமைப் பேறு உடையவர்களாகவும் மாறுகிறார்கள் (காண்க: கலாத்தியர் 4:5). கடவுளின் பிள்ளைகள் என்னும் நிலையைப் பெறுவதால் கடவுளுக்கு ஏற்புடையோராய் மாற்றப்பட்டவர்கள் கடவுளை "அப்பா, தந்தையே" என அழைக்கும் உரிமை பெறுகிறார்கள் (காண்க: உரோமையர் 8:15).  
இக்கருத்தைப் புனித பவுல் கீழ்வருமாறு கூறுகிறார்:  
இவ்வாறு, கடவுளின் பிள்ளைகளாக மனிதர் மாறும்போது அவர்களின் உள்ளங்களில் தூய ஆவி குடிகொள்கிறார்:  
இவ்வாறு கடவுளுக்கு ஏற்புடையவர் ஆன ஒருவர் அந்த ஏற்புடைமை நிலையைக் சாவான பாவம் (*mortal sin*) புரிவதன்மூலம் இழக்காதவரை அவரிடம் "தூய்மையாக்கும் அருள்" குடிகொள்ளும். சாவான பாவம் மனிதரைக் கடவுளின் அன்பிலிருந்து துண்டித்துவிடுகிறது.  
கனமான பாவம் அல்லாத பிற சிறிய குற்றங்கள் "அற்பப் பாவம்" (*venial sins*) என அழைக்கப்படுகின்றன. இவை மனிதர் புரிகின்ற நற்செயல்களால் விளையும் பயனைத் தடுக்கின்றன. ஆனால் கடவுள் இரக்கமும் பரிவும் மிகுந்தவர் ஆதலால், பாவம் புரிந்து தூய்மையாக்கும் அருளை இழந்த மனிதர் மீண்டும் ஒப்புரவு அருட்சாதனத்தின் வழியாகவோ, மனதார வருத்தம் தெரிவித்து மீண்டும் பாவம் புரியாதிருக்க தீர்மானம் எடுப்பதின் வழியாகவோ பெறும் வழியைக் கொடுத்துள்ளார்.
# அருள் (கிறித்தவம்)

## அருள் வழங்கப்படுகின்ற வழி பற்றி கிறித்தவ சபைகளிடையே ஒற்றுமை வேற்றுமைகள்

### செயலாற்றும் அருள்

செயலாற்றும் அருள் என்பது தூய்மையாக்கும் அருளைப் போன்று "நிலையானதாக" அல்லாமல், தனிப்பட்ட சூழல்களுக்கான கொடையாக வழங்கப்படுவது ஆகும். செயலாற்றும் அருள் என்பது தூய்மையாக்கும் அருளை உறுதிப்படுத்தி மேன்மையுறச் செய்கிறது. எனவே, பொதுவாக "அருள்" என்னும்போது தூய்மையாக்கும் அருளே குறிக்கப்படுவதுண்டு. "அருள்நிலையில் இருத்தல்" அல்லது "அருளை இழத்தல்" என்பது தூய்மையாக்கும் அருளுக்குப் பொருத்தி உரைக்கப்படுகிறது.
# அருள் (கிறித்தவம்)

## அருளுக்கும் மனித சுதந்திரத்துக்கும் உள்ள தொடர்பு

கடவுள் மனிதருக்கு வழங்கும் அருளை மனிதர்கள் தமக்கு வேண்டாம் என்று மறுத்துக் கூறமுடியுமா என்னும் கேள்விக்கு இறையியலார் பதில் தேடியுள்ளார்கள். புனித அகுஸ்தீன், புனித அக்வீன் தோமா ஆகியோர் கருத்துகள் சிறப்புவாய்ந்தன. இப்பொருள் பற்றி "கத்தோலிக்க திருச்சபையின் மறைக்கல்வி சுருக்கம் கூறுவது:
# பச்சையப்ப முதலியார்

**பச்சையப்பா முதலியார்** (*Pachaiyappa Mudaliar* 1754-1794) தென்னிந்தியாவில், குறிப்பாக தமிழகத்தின் கல்வி வளர்ச்சிக்கு வழிகோலிய கொடைவள்ளல். சென்னைக்கு வடமேற்கில் சுமார்23 கி.மீ. தொலைவிலிருக்கும் பெரியபாளையம் என்ற ஊரில் பிறந்தவர். இவர் தந்தையார் காஞ்சி விசுவநாத முதலியார்; தாயார் பூச்சியம்மாள் ஆவர்.
# பச்சையப்ப முதலியார்

## இளமைக்காலம்

இவர், தாய் வயிற்றில் இருக்கும்போதே இவர் தந்தையார் இறந்துவிட்டார். கணவரையிழந்த பூச்சியம்மாள் தம் பெண்மக்கள் இருவருடன் பெரியபாளையத்திற்குச் சென்று, குடியேறிக் குடும்ப நண்பரான ரெட்டி இராயர் என்பாரின் ஆதரவிலிருந்து வருகையில் பச்சையப்பர் பிறந்தார். தம் ஐந்தாம் வயதில் ரெட்டி இராயரையும் இழந்தார். வறுமையில் வாடிய குடும்பம் சென்னைக்கு வந்து குடியேறினர். செல்வரும் வணிகருமான நாராயணப் பிள்ளை என்பவர் இக்குடும்பத்திற்கு ஆதரவு அளித்தார். பச்சையப்பர் ஆங்கிலம் எழுதப்படிக்கவும், கணக்கும், வணிக முறையும் கற்றார்.
# பச்சையப்ப முதலியார்

## கொடை

பள்ளியில் படித்துக் கொண்டிருக்க வேண்டிய பருவத்திலேயே பச்சையப்பர் வாழ்க்கைக்கு வழிதேடும் முயற்சியில் ஈடுபட்டார். மொத்த வணிகர்களுக்குச் சரக்கு வாங்கியும், விற்றுக் கொடுக்கும் முகவராக பணியாற்றினர். இத்தொழில் இவர் மொழிபெயர்ப்பாளர் ஆவதற்கு வாய்ப்பளித்தது. தம் பதினாறாம் வயதிலேயே கொடை வள்ளலானார். அறப்பணிகளுக்குக் கொடை வழங்கலாயினர். குடும்பப்புரவலர் நாராயணப் பிள்ளையின் செல்வாக்கால் நிக்கலசு என்ற ஏற்றுமதி வணிகருக்கு மொழிபெயர்ப்பாளராக பணிப்பொறுப்பினைப் பெற்றார். சில ஆண்டுகளில் சிறிது செல்வம் திரண்டது. தம் தமக்கையின் மகளான அய்யம்மாளைத் திருமணம் செய்து கொண்டார்.
# பச்சையப்ப முதலியார்

## வணிகம்

1776 இல் செங்கல்பட்டு மாவட்டத்தில் வரிவசூல் செய்தல், நவாப்பின் <small>(Nawab)</small> அலுவலாளர்களுக்குச் சம்பளத்தை ஒப்படைப்பு செய்தல் முதலிய ஒப்பந்தத்தொழில், ஆங்கிலநிறுவனத்தாருக்கு வரவேண்டிய தானிய வரியை (மேல்வாரங்கள்) எனும் தானிய வரியை பணமாக்கித் தரும் குத்தகைத்தொழில், ஆங்கில வணிகர்கட்கும், கருநாடக நவாப்பு அதிகாரிகளுக்கும் இடையேயும் முகவராக இருந்து கொடுக்கல் வாங்கல் செய்தல் முதலிய தொழில்களை மேற்கொண்டார். வரிவசூல் செயலில் இவர் ஆங்கிலேயர்களின் நன்மதிப்பைப் பெற்றார். குறுகிய காலத்திலேயே, சென்னை மாகாணத்தின் சிறந்த மொழிபெயர்ப்பாளராக திகழ்ந்தார்.
# பச்சையப்ப முதலியார்

## அரசுப்பணி

தனது 28ஆவது வயதில், ஆங்கிலேய நிறுவனத்தில் முக்கியப்பதவி வகித்த இராபர்ட் யோசப்பு சலிவன் <small>(sulivan)</small> என்பவரின் முதன்மை மொழிபெயர்ப்பாளராக ஆங்கில அரசுப்பணி ஏற்றார். அதனாலும் பேரும், பெருஞ்செல்வமும் பெற்றார். சலிவனின் அரசியல் அலுவல்களில் பேருதவிப் புரிந்தார். தஞ்சாவூர் அரசருக்கு மொழிபெயர்ப்பாளராகவும், வங்கியராகவும் இருந்து, சென்னை மாகாணத்திற்குச் சரியான முறையில், கப்பம் கட்ட துணைப்புரிந்தார். 1784 இல் தஞ்சாவூரில் குடியேறினார். தஞ்சை அரசருக்குச் சென்னை அரசாங்கத்தாரால் தொல்லை நேராமல் காத்தார். அதனால் அரசர் இவரை திவான் போன்று போற்றி, பச்சைப்பருக்கு உரிமைகளையும், சிறப்புகளையும் செய்தார்.
# பச்சையப்ப முதலியார்

## மறுமணம்

பச்சையப்பரின் முதல் மனைவிக்கு மகப்பேறின்மையால், வேதாரணியத்தைச் சேர்ந்த பழனியாயி என்ற நங்கையை,
இரண்டாம் மனைவியாகத் திருமணம் செய்து கொண்டார். பழனியாயிக்கு ஒரு பெண் மகவுப் பிறந்தது. பச்சையப்பருக்கு 1791 இல் பக்கவாத நோய்க்கு உள்ளானார். எனினும், தன் வங்கிமுகமைத் தொழில்களைத் தொடர்ந்து நடத்தி வந்தார்.
# பச்சையப்ப முதலியார்

## இறுதிக்காலம்

1794 பெப்ரவரியில், இவரின் உடல்நிலை மிகவும் சீரற்றது. எனவே, கும்பகோணத்தில் கட்டத்தொடங்கிய, சத்திர வேலையை விரைந்து முடிக்க அங்கு சென்றார். கும்பகோணத்தில், மார்ச்சு மாதம் 22 நாளில், தம் உயிலை எழுதி முடித்தார். திருவையாற்றில் இறக்க விரும்பி அங்கு விரைந்தார். அதன்படி, மார்ச்சு மாதம் 31ஆம் நாளில் மரணமடைந்தார். இவர் இறப்பிற்கு, அடுத்து, பழனியாயியும் அடுத்தாற்போல் இவர்களுடைய மகளும் இறந்தனர்.
# பச்சையப்ப முதலியார்

## சொத்து

பச்சையப்பர் ஈட்டிய பொருள் எத்தனை இலகரங்கள் என வரையறுத்து அறியப்படவில்லை. இவரே தம் காலத்தில் அறப்பணிகளுக்கு ஆயிரக்கணக்கில் செலவிட்டார். இவர் இறந்தபின், இவர் சுற்றத்தாரும், பேராசைச்காரர் சிலரும் செய்த மோசடிகள், வழக்குகள் முதலியவற்றால் அளவற்ற சொத்துக்கள் மறைந்தன. இவர் காலத்தின் பின், இவர் பொருளெனக் கண்டறியப்பட்ட தொகை வட்டி முதலுடன் கூடிய தொகை சுமார் எட்டு இலட்சங்கள் ஆகும். இத்தொகையை மூலப்பொருளாகக் கொண்டு பச்சையப்பன் அறநிலைக் காப்பாளர்கள், அறப்பணிகளையும், கல்விப் பணிகளையும் நடத்தி வருகின்றனர்.
# பச்சையப்ப முதலியார்

## கல்விப்பணிகள்

கல்வி நிதிக்கென ஒதுக்கப்பட்ட நிதியிலிருந்து, கிடைக்கும் வருமானத்தைக் கொண்டு காஞ்சீபுரம், சிதம்பரம், சென்னை இம்மூன்று இடங்களில் மூன்று உயர்நிலைப் பள்ளிகளும், சென்னையில் கல்லூரி ஒன்றும், காஞ்சியில் ஒரு கல்லூரியும்
தொடங்கப்பட்டு, அவைகள் இன்றளவும் நடைபெற்று வருகின்றன.
# பச்சையப்ப முதலியார்

## இறைப்பணிகள்

பச்சையப்ப முதலியார் மிகுந்த கடவுட் பற்றுடையவர். இவர் செய்த அறப்பணிகள் பல. காஞ்சீபுரத்து ஏகாம்பரேசுவரர் கோயில் உள்ள திருமண மண்டபம் கட்டினார். சிதம்பரத்தில் தேர் செய்து, ஆனித் திருமஞ்சனம் என்ற புதிய விழாவைத் தோற்றுவித்தார். காசியிலும், தென்னாட்டில் சென்னை, கும்பகோணம், திருவையாறு, தஞ்சாவூர், மதுரை முதலிய இடங்களிலுள்ள திருக்கோயில்களுக்கும், பலவகையான கட்டளைகளைத் திட்டஞ்செய்து வைத்தார். பல இடங்களில் அன்னசத்திரங்கள் கட்டினார். சில இடங்களில் அக்கிரகாரம் கட்டினார். இவ்வாறாக இவர் பலப்பல அறப்பணிகளையும், கணக்கில் அடங்கா கொடைகளையும் தன் வாழ்நாளில் செய்தார்.
# கல்லாவி

**கல்லாவி** (*Kallavi*) என்பது கிருஷ்ணகிரி மாவட்டம், ஊத்தங்கரை ஊராட்சி ஒன்றியத்தைச் சேர்ந்த ஊராட்சியாகும். இது சிறு நகரமாகும், ஊத்தங்கரை சட்டமன்ற தொகுதிக்குட்பட்டதாக இருக்கிறது. கல்லாவியில் சேலம் - சென்னை செல்லும் தொடருந்துப் பாதையில் தாசம்பட்டி என்ற பெயரில் இரயில் நிலையம் அமைந்துள்ளது. இங்கு அரசு மேல்நிலைப்பள்ளி, அரசு மருத்துவமனை, அரசு நூலகம் அமைந்திருக்கிறது. இந்தியன் ஓவர்சீஸ் வங்கி, இந்தியன் வங்கி மற்றும் கூட்டுறவு வங்கி செயல்படுகிறது.
# கல்லாவி

## அமைவிடம்

கல்லாவியானது ஊத்தங்கரையில் இருந்து 12 கி.மீ. தொலைவிலும், போச்சம்பள்ளி<nowiki/>யில் இருந்து 15 கி.மீ மற்றும் மொரப்பூரில் இருந்து 16 கி.மீ. தொலைவிலும், சாமல்பட்டியில் இருந்து 9 கி.மீ தொலைவிலும் ஒசூரில் இருந்து 100 கி.மீ தொலைவிலும், மாவட்ட தலைநகரான கிருஷ்ணகிரியிலிருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது.
# கல்லாவி

## தொல்லியல் எச்சங்கள்

கல்லாவி ஊருக்கு அருகில் ஏறத்தாழ 20 ஏக்கர் பரப்பளவில் வாழ்விட மேடு உள்ளது. இங்கு பெருங்கற்காலத்தைச் சேர்ந்த பொருட்கள் கிடைத்துள்ளன.  
உள்ளூர் மக்களால் *கல்லுக்குட்டை* என்று அழைக்கபடும் ஈமக் காட்டானது கல்லாவியில் இருந்து இரண்டு கிலோமீட்டர் தொலைவில் பேருந்து செல்லும் சாலையை ஒட்டியே அமைந்துள்ளது. இந்த இடம் பழைய கோட்டை மேட்டுத் தெரு என்றும் அழைக்கப்படுகிறது. இங்கு கல் வட்ட வகை பெருங்கற்கால ஈமச்சின்னங்கள் உள்ளன. பெரும்பாலான கல் வட்டங்கள் சேதப்படுத்தபட்டுள்ளன.
# கல்லாவி

## கோயில்

- வேணுகோபால சுவாமி கோயில்
- வேடியப்பன் கோயில்
- தீப்பாஞ்சி அம்மன் கோவில் கல்லாவி
- பெருமாளப்பன் சுவாமி திருக்கோவில்
- வீரபத்திரன் சுவாமி திருக்கோயில்
- முருகர் சுவாமி திருக்கோயில்
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகச் சந்திப்பு/

செப்டம்பர் 25, 2013 புதன் அன்று மாலை 4.30 மணிக்கு, சென்னை பத்திரிக்கையாளர் மன்றத்தில் ஒரு மணி நேர ஊடகச் சந்திப்பு நடைபெற்றது. இதில் தமிழ் விக்கிப்பீடியாவின் பத்தாண்டுப் பணியை விளக்கியதோடு, சென்னையில் செப்டம்பர் 29 அன்று நடக்கும் நிகழ்வு குறித்து ஊடகக் கவனம் பெறவும் முயன்றோம். **இந்நிகழ்வில் வழங்கிய ஊடக அறிக்கையை இங்கு காணலாம்.**
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகச் சந்திப்பு/

## இடம்

சென்னை பத்திரிக்கையாளர் மன்றம்,  
அரசினர் தோட்டம்,  
அரசு விருந்தினர் மாளிகை பின்புறம்,  
சென்னை 600002
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகச் சந்திப்பு/

## கலந்து கொண்டவர்கள்

- செல்வா
- இரவி
- சுந்தர்
- சீனிவாசன்
- பெயர் குறிப்பிட விரும்பாத தமிழ் விக்கிப்பீடியர் ஒருவர் - ஊடகச் சந்திப்பு குறித்த முழு வழிகாட்டலைத் தந்ததுடன், அதற்கான இட வசதி, உணவு ஏற்பாடுகளை மிகவும் அலைந்து கவனித்துக் கொண்டார்.
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகச் சந்திப்பு/அறிக்கை

## ஊடகச் சந்திப்பு / Press Meet

**இடம்:** சென்னை பத்திரிக்கையாளர் மன்றம், சேப்பாக்கம் கிரிக்கெட் அரங்கத்துக்கு அருகில்.  
**நாள் மற்றும் நேரம்:** செப்டம்பர் 25, 2013 மாலை 04.00 மணி.  
**Venue:** Chennai Press Club, near Chepauk cricket stadium.  
**Time:** September, 25th of 2013. 04.00 PM
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகச் சந்திப்பு/அறிக்கை

## ஊடகங்களுக்கான அறிக்கை

### In English

;Tamil Wikipedia 10 years celebrations  
**25 September 2013, Chennai** -- Wikipedia is a global non-profit movement to collaboratively build a free encyclopaedia containing the sum of human knowledge. Tamil Wikipedia was started in 2003. It can be accessed in your computers and cell phones at http://ta.wikipedia.org . Contributors from all over the world are meeting in Chennai on September 29th, 2013 to celebrate the 10 years of Tamil Wikipedia.  
Till date, Tamil Wikipedia has 935 contributors collectively adding 55,745 articles containing over 2 crore words. Tamil Wikipedia is the biggest online collaboration project in Tamil and ranks first or second among Indian language Wikipedias in terms of several quality metrics.  
Contributors from diverse professions aged between 11 and 77 contribute daily to Tamil Wikipedia from across the world. There are about 1,75,000 page views to the website daily. A number of websites and mass media cite the information from Tamil Wikipedia. Some schools have dedicated periods for students to browse Tamil Wikipedia and improve their knowledge in science, history, geography, tamil and mathematics. Among Wikipedia's sister projects, Tamil Wiktionary is the biggest in India with 2,83,000 words and ranks 16th among global wiktionaries. Tamil Wikinews and Wikisource are other actively growing projects.  
Despite having made such an impact, Tamil Wikipedia has much of its potential untapped. Some Wikipedias in languages with speakers fewer than Tamil population have more contributors. Tamil Wikipedia can be as useful as the English Wikipedia if at least a few thousand contributors sign up. Apart from writing articles, contributions are required in creating illustrations, developing software tools, capturing photographs and translating articles. Teaching computer based Tamil typing in schools, releasing government documents and other publications from universities in public domain for unrestricted use, introducing Tamil Wikipedia in school syllabus are some measures that can add fuel to Tamil Wikimedia movement.  
As part of the celebrations for the 10th anniversary of Tamil Wikipedia, an essay contest with prizes worth 30,000 Indian Rupee has been launched. The anniversary celebrations are happening on September 29 (Sunday) from 9:00 am to 5:30 pm at the TAG Auditorium, College of Engineering, Guindy, Anna University. There will be free workshops on contributing to Wikipedia and discussions about the growth of Tamil Wiki projects. It is also an occasion to meet a cross-section of Tamil Wikipedia contributors from across the world. Everyone interested in the future of Tamil online is welcome to the event. Given that modern era is a knowledge era, developing Tamil Wikipedia is among the foremost needs for the future of Tamil society.
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகச் சந்திப்பு/அறிக்கை

## ஊடகங்களுக்கான கோப்புகள் / Media files

- தமிழ் அழைப்பிதழ் - https://upload.wikimedia.org/wikipedia/ta/f/fa/Meetup-invite-ta-wiki-10-tamil.png
- Invitation in Engish - https://upload.wikimedia.org/wikipedia/ta/4/41/Meetup-invite-ta-wiki-10-english.png
- பத்தாண்டு கொண்டாட்டச் சின்னம் / 10 years celebrations logo - https://upload.wikimedia.org/wikipedia/ta/e/e3/Tamil_wiki_10th_anniversary_4.png
- முகநூல் பக்கம் / Facebook event page
- செப்ம்பர் 29, 2013 அன்றைய கொண்டாட்டத்துக்கான நிகழ்ச்சி நிரல்
- Program schedule for the celebrations on September 29, 2013.
# விக்கிப்பீடியா:தமிழ் விக்கிப்பீடியா பத்தாண்டுகள்/ஊடகச் சந்திப்பு/அறிக்கை

## தொடர்புக்கு / Contact

- இரவி / Ravi - (0) 99431 68304
# குடும்ப மரம்

**குடும்ப மரம்** (Family tree) என்பது குடும்ப நபர்களின் பரம்பரையை குறிக்கும் அட்டவணை ஆகும். இதை கொடிவழி என்றும் கூறுவர்.  
இது மரத்தின் அமைப்பினை தலைகீழாக மூதாதை முதல் பேரன் வரை பரம்பரை நபர்களின் குடும்ப மூலத்தின் வரலாற்றை காட்டுகிறது.  
இதில் குடும்ப நபர்களின் பெயர், புகைப்படம், பிறப்பு, திருமணம், இறப்பு ஆகிய தேதி மற்றும் தொடர்பு குறிப்புகள் இருக்கும்.  
இதனை தாய்வழி உறவு முறை, தந்தைவழி உறவு முறை, கணவன், மனைவி, மகன், மகள், மணவழிக் குடும்பம், உறவுமுறைகளை விரிவுபடுத்தி கொள்ளலாம்.
# இஜி டொயோடா

** இஜி டொயோடா ** (Eiji Toyoda) ஜப்பானைச் சேர்ந்த தொழிலதிபர். இவர் 12 -ம் தியதி செப்டம்பர் மாதம் 1913 ஆம் ஆண்டு பிறந்தவர். இவர் டொயோட்டா வாகனத் தொழிற்சாலையின் தலைவர் ஆவார்.
# இஜி டொயோடா

## வாழ்க்கை

டொயோடா 1933 முதல் 1936 வரை **டோக்கியோ இம்பீரியல் பல்கலைக்கழகத்தில்** பொறியியல் பிரிவில் இயந்திரவியல் பட்டம் பெற்றவர். அப்போது அவரது ஒன்றுவிட்ட சகோதரர் **கிச்சிரோ** வாகனத் தொழிற்சாலையைத் மத்திய ஜப்பானின் **நாகோயோ** நகரத்தில் தொடங்கினார். இஜி டொயோடா இந்தத் தொழிற்சாலையில் அவரது சகோதரருடன் இணைந்து கொண்டார். 1938-ல் கிச்சிரோ டொயோடா -வை நாகோயோ நகரிலிருந்து 32 கிலோமீட்டர் கிழக்கே தனியாக தொழிற்சாலையைக் கட்டச் சொன்னார். இதுவே டொயோட்டா வாகனத் தொழிற்சாலை ஆகும்.
# இஜி டொயோடா

## மரணம்

17 செப்டம்பர் 2013 அன்று தனது 100வது பிறந்தநாள் முடிந்து 5 நாட்கள் கடந்தபின் இருதய நோயால் ஜப்பானின் டொயோட்டா நகரத்தில் காலமானார். மரணமடையும்போது அவர் டொயோட்டா பணியாளர்களுக்காக 1938 இல் தொடங்கப்பட்ட டொயோட்டா மெமோரியல் மருத்துவமனையில் சிகிச்சை பெற்றுவந்தார்.
# சிறுபனிக்கட்டிக் காலம்

**சிறுபனிக்கட்டிக் காலம்** என்பது மத்திய வெப்ப காலத்தில் ஏற்பட்ட சிறு உறைபனிக்காலம் ஆகும். ஆனாலும் இதனை முழுமையான பனிக்கட்டிக் காலம் என்று கூற முடியாது. "சிறுபனிக்கட்டிக் காலம்" என்னும் வார்த்தையை 1939ல் அறிவியலாளர் 'பிராங்கோசிஸ் மேத்திஸ்'( François E. Matthes) என்பவர் அறிமுகப்படுத்தினார். சிறுப்பனிக்கட்டிக் காலத்தின் காலம் 16ம் நூற்றாண்டில் இருந்து 19ம் நூற்றாண்டு வரையும் என்றும், கி.பி.1350 முதல் கி.பி.1850 வரை என்ற இருவேறு கருத்துக்கள் நிலவுகின்றன. ஆனால் காலநிலை கணக்கீட்டாளர்களும், வரலாற்று ஆசிரியர்களும் அந்தந்த பகுதி நிலவரங்களை கொண்டு இந்த கால கணக்கீட்டுடன் உடன்பட மறுக்கின்றனர். அமெரிக்காவின் நாசா சிறுப்பனிக்கட்டிக் காலத்தை கி.பி.1550 முதல் கி.பி.1850 வரை என்று வரையறுத்துள்ளது. மேலும், இந்த காலத்தை மூன்று இடைவெளிகளாக பிரித்துள்ளது. அவை கி.பி.1650, கி.பி.1770, கி.பி.1850 ஆகிய ஆண்டுகள் ஆகும். அரசாங்கங்களுக்கு இடையிலான காலநிலை மாற்ற மூன்றாம் மதிப்பீட்டு குழுவின் அறிக்கையின்படி சிறுபனிக்கட்டிக்காலத்தின் பகுதிகள் கண்டுணரப்பட்டுள்ளன. இதன் பகுதிகள் பெரும்பாலும் வட அரைக்கோளம் ஆகும்.
இதற்கு பல காரணங்கள் கூறப்பட்டன. 1)சூரிய கதிர்வீச்சில் ஏற்பட்ட மாற்றங்கள்,2) எரிமலை வெடிப்புகள், 3)கடல் நீரோட்டம்,4) உலகளாவிய காலநிலை மாற்றம்,5) மனிதர்களின் எண்ணிக்கை குறைவு.
# சிறுபனிக்கட்டிக் காலம்

## பாதிக்கப்பட்ட பரப்பு

அரசாங்கங்களுக்கு இடையிலான காலநிலை மாற்ற மூன்றாம் மதிப்பீட்டு குழுவின் அறிக்கையின்படி(TAR) பரப்பு வரையறுக்கப்பட்டுள்ளது. மலைகளில் ஏற்பட்ட பனிப்பாறைகளின் வயதை கார்பன் கால கணக்கீடு மூலம் கணக்கிட்டு சிறுபனிக்கட்டிக்காலத்தின் பரப்பு கண்டுணரப்பட்டுள்ளது. இதில் ஐரோப்பாவின் பல பகுதிகளும், அலாஸ்கா, நியூசிலாந்து, மற்றும் படகோனியாவும் அடங்கும்.
# சிறுபனிக்கட்டிக் காலம்

## கால கணக்கீடு

மிகச்சரியான காலம் தெளிவாக அறியப்படவில்லை. ஆனாலும் வரிசைக்கிரமமான குறைந்தபட்ச காலநிலை மாற்ற விவரங்கள் இதன் காலத்தை அறிய உதவுகிறது. 13ம் நூற்றாண்டில் வடக்கு அட்லாண்டிக் பகுதிகளில் பனிக்கட்டி பாறைகள் உருவாயின. மேலும், கிரீன்லாந்து, பப்பின் தீவுகள், இஸ்லாந்து ஆகிய பகுதிகளில் மாதிரிகள் கண்டெடுக்கப்பட்டுள்ளன. இந்த மாதிரிகள் சிறுபனிக்காலம் கி.பி.1270க்கும் 1300க்கும் இடையில் தொடங்கியதாக சுட்டுகின்றன.
சிறுபனிக்காலத்தின் காலத்தை காட்டும் குறிப்புகள்:
• 1250ல் அட்லாண்டிக் பனிக்கட்டி வளர்தல்,
• கார்பன் வயது கணக்கீடு மூலம் சிறுபனிக்காலத்தில் இறந்த தாவரங்களின் வயதை கணக்கிட்டதில் சிறுபனிக்கால தொடக்கம் கி.பி.1275 முதல் 1300 வரை என்று கணக்கிடப்பட்டுள்ளது.
• கி.பி.1300ல் வடக்கு ஈரோப்பாவில் கோடைக்காலம் இன்மை.
• கி.பி.1315ல் அதிக மழை மற்றும் பெரும் பஞ்சம்.
• கி.பி.1550ல் உலகளவில் பனிப்பாறை விரிவாக்கம்.
• கி.பி.1650ல் குறைந்த அளவிலான காலநிலை.
பத்தொன்பதாம் நூற்றாண்டின் பாதியில் சிறுப்பனிக்கட்டிக்காலம் முடிந்தது.
# வட அரைக்கோளம்

## ஈரோப்பா மற்றும் வடஅமெரிக்கா

சிறுபனிக்கட்டிக் காலத்தில் வட அமெரிக்காவிலும் ஈரோப்பாவிலும் அதிகளவு பனிப்பொழிவு ஏற்பட்டது. 17ம் நூற்றாண்டின் பாதியில் சுவிஸ் ஆல்ப்ஸ் பகுதியில் இருந்த கிராமங்களும் பண்ணைகளும் பனிப்பொழிவால் பெரிதும் பாதிக்கப்பட்டன. பிரிட்டனிலும் நெதர்லாந்திலும் பல கணவாய்களும் ஆறுகளும் உறைந்தன. அது பனிச்சறுக்கு விளையாடவும், பனிக்கால விழாக்களை கொண்டாடவும் போதிய அளவாக இருந்தது. தேம்ஸ் நதி முதன்முதலாக 1607ம் ஆண்டு உறைந்தது. இறுதியாக 1814ம் ஆண்டு உறைந்தது. இந்த உறைதலால் ஆற்றின் கரைகளும் ஆழமும் நீரோட்டமும் மாறிப்போயின. மேலும் கோல்டன் ஹார்ன் மற்றும் போஸ்பரஸ் ஆகியவை 1622ல் உறைந்தன (இவை இரண்டும் இஸ்தான்புல்லில் உள்ள குறுகிய கடல் பகுதி ஆகும்). கி.பி.1658ல் ஸ்வீடன் இராணுவம் கிரேட் பெல்ட் பாலத்தை கடந்து கோப்பென்ஹன்னை(டென்மார்க் தலைநகரம்) கைப்பற்ற சென்றது. மேலும் தீவுகள் அதிகளவில் பனியால் சூழப்பட்டன. மேலும் துறைமுகங்கள் பலவும் உறைந்து போனதால் கப்பல் போக்குவரத்து பாதிக்கப்பட்டது. பனிப்பொழிவால் விளைநிலங்கள் மூடப்பட்டமையால் உணவுப்பற்றாக்குறை ஏற்பட்டது. இதனால் இஸ்லாந்தின் மக்கள் தொகை பாதியாக குறைந்தது.
# வட அரைக்கோளம்

## ஈரோப்பிய ஓவியங்களில் குளிர்கால சித்தரிப்புகள்

ஈரோப்பிய ஓவியங்களில் குளிர்கால சித்தரிப்புகள் காணப்படுகின்றன. இது குறித்து வில்லியம் ஜேம்ஸ் பர்ரோஸ்(William James Burroughs) பல ஆய்வுகள் செய்தார். இந்த ஓவியங்களில் குளிர்கால சித்தரிப்புகள் பெருமளவில் காணப்படுகின்றன. பனிக்கால ஓவியங்களில் 'பீட்டர் பெர்கல் எல்டரின்' புகழ்பெற்றவை.
# தெற்கு அரைக்கோளம்

## ஆப்பிரிக்கா

தெற்கு ஆப்பிரிக்காவின் மலாவி ஏரியானது 1570 முதல் 1820 வரை பலமுறை உறைந்ததாக செய்திகள் தெரிவிக்கின்றன.
# தெற்கு அரைக்கோளம்

## அண்டார்டிகா

கிரட்ஸ் எட் அல் அவர்கள் மேற்கு அண்டார்டிகாவின் பனி மாதிரியையும், கிரீன்லாந்தின் பனி மாதியையும் ஒப்பிட்டு பார்த்தார். இதன் மூலம் உலகம் முழுவதும் சிறுப்பனிக்கட்டிக்காலம் விரவி இருந்தது என அறிய முடிகிறது.
# தெற்கு அரைக்கோளம்

## ஆஸ்திரேலியா

ஆஸ்திரேலியாவில் இருந்து சிறுப்பனிக்கட்டிக்காலம் குறித்த மிக விரிவான தகவல்கள் கிடைக்கவில்லை. இருப்பினும் விக்டோரியா ஏரியின் பதிவுகளில் இருந்து ஓரளவு அறிய முடிகிறது. ஆனாலும் குறைந்த அளவேயான தகவல்களும் கோடை குறித்தே அதிகம் தெரிவிக்கின்றன. இருப்பினும் ஆவணங்கள் கூறும்படி 17ம் நூற்றாண்டு மிக குளிராக இருந்ததாக தெரிகிறது.
# தெற்கு அரைக்கோளம்

## பசிபிக் தீவுகள்

பசிபிக் தீவுகளின் வரலாற்று ஆவணங்கள் தரும் தகவல்கள்படி இருமுறை கடல்மட்டம் குறைந்ததாக தெரிகிறது. அது கி.பி.1270 முதல் கி.பி.1475 வரையான காலத்தில் இருக்கலாம் என்று கூறப்படுகிறது. இது கார்பன் காலக்கணக்கீடு மூலம் உறுதி செய்யப்பட்டுள்ளது.
# தெற்கு அரைக்கோளம்

## நியூசிலாந்து

நியூசிலாந்தின் மேற்கு கடற்கரை பகுதியில் உள்ள தெற்கு ஆல்ப்ஸ் மலைத்தொடரில் உள்ள பிரன்ஸ் ஜோசப் பனிப்பாறையானது சிறுப்பனிக்கட்டிக்காலத்தில் வளர்ந்து அதன் உட்சபட்ச உயரத்தையும் அளவையும் எட்டியது.
# தெற்கு அரைக்கோளம்

## தெற்கு அமெரிக்கா

கி.பி.1550ல் இருந்து கி.பி.1800 வரை சிறுப்பனிக்கட்டிக்காலம் தெற்கு அமெரிக்காவில் இருந்ததற்கான பல ஆதாரங்கள் கிடைத்துள்ளன.
# காரணங்கள்

அறிவியலாளர்கள் சிறுப்பனிக்கட்டிகாலம் ஏற்பட்டதற்கான காரணங்களை கண்டறிந்துள்ளனர்.அவை,
1)பூமியின் சுழற்சி மாற்றம்,
2)குறைந்த சூரிய ஒளி,
3)அதிக எரிமலை நிகழ்வுகள்,
4)கடல் நீரோட்ட மாற்றம்,
5)உலகளாவிய காலநிலை மாற்றம்,
6)மனித எண்ணிக்கை குறைந்ததால் ஏற்பட்ட காடுகள் பெருக்கம்.
# காரணங்கள்

## பூமியின் சுழற்சி மாற்றம்

பூமியின் சுழற்சி இயக்கங்கள் காரணமாக கடந்த 2000 ஆண்டுகளாக பூமியின் வடதுருவத்தில் பனிப்பொழிவு இருந்து வந்தது. அது சிறுபனிக்கட்டிக்காலத்தில் அதிகமாக இருந்தது.
# காரணங்கள்

## அதிக எரிமலை நிகழ்வுகள்

சிறுப்பனிக்கட்டிக்காலத்தில் அதிகளவு எரிமலை வெடிப்புகள் நிகழ்ந்தன. ஒரு எரிமலை வெடிக்கும்பொழுது அதில் இருந்து வெளிப்படும் எரிமலை சாம்பலானது பூமியின் வளிமண்டலம் முழுவதும் பரவி சூரியனின் கதிர்கள் பூமியின் மீது விழாதவறு ஒரு போர்வை போல இருந்தது. மேலும் எரிமலை வெடிப்பால் வெளிப்பட்ட சல்பர் ஆனது சல்பர் டை ஆக்சைடாக மாறி வளிமண்டலத்தின் ஸ்ட்ரேட்டோஸ்பியர் அடுக்கை அடைந்த்து. இது சூரியக் கதிர்களை பிரதிபலித்து வெப்பத்தை தடுத்தது.இதனால் புவியில் வெப்பம் குறைந்து பனிப்பொழிவு ஏற்பட்டது. கி.பி.1815ல் இந்தோனேசியாவின் தம்போரா எரிமலை வெடித்ததில் வளிமண்டலம் முழுதும் சாம்பல் மயமாக இருந்தது. இதனால் 1816ல் கோடை இல்லாமல் போனது.
# ஜுர்கென் குர்த்ஸ்

பேராசிரியர் **ஜுர்கென் குர்த்ஸ்** (Jürgen Kurths) மார்ச் 11,1953 ஆம் ஆண்டு ஆரெண்ட்சீ/அல்த்மார்க் (Arendsee/Altmark) ஜெர்மனியில் பிறந்தார். இவர் சிறந்த இயற்பியல் மற்றும் கணிதவியலாளர். இவர் போட்ச்டம் தட்ப வெப்ப தாக்க ஆராய்ச்சி நிறுவனத்தில் (Potsdam Institute for Climate Impact Research) பல்துறை ஆராய்ச்சி மற்றும் வழிமுறைகள்(Transdisciplinary Concepts and methods) களத்தின் தலைவராகவும், பெர்லினில் உள்ள ஹும்போல்ட்ட் பல்கலைகழகத்தில் (Humboldt University, Berlin) சீரற்ற இயற்பியல் துறையின் பேராசிரியாராகவும், இங்கிலாந்த்தில் உள்ள கிங்க்ஸ் காலேஜ் ஒப் அபெர்தீன் பல்கலைகழகத்தில் (Kings College of the Aberdeen University ,UK) சிக்கலான அமைப்புகள் உயிரியல் மற்றும் கணித உயிரியல் துறையில் ஆறாம் நூற்றாண்டின் தலைவராகவும் பணியாற்றுகிறார். இவர் சிக்கலான அமைப்புகள் கொண்ட சீரற்ற இயற்பியல் துறையில் மிக சிறந்த வல்லுநராவார். குறிப்பாக சிக்கலான அமைப்புகள் கொண்ட சீரற்ற இயக்கவியல், மற்றும் அவற்றின் பயன்பாடுகள் அதிலும் முக்கியமாக பூமியின் அமைப்பு, உடலியல், அமைப்புகள் உயிரியல் மற்றும் பொறியியல் துறையில் உள்ள சவாலான பிரச்சினைகள், பயன்பாடுகள் குறித்த இவரின் ஆராய்ச்சி கட்டுரைகள் புகழ் பெற்றவையாகும்.
# ஜுர்கென் குர்த்ஸ்

## வாழ்க்கை வரலாறு

ஜுர்கென் குர்த்ஸ் (Jürgen Kurths) ரோச்டோக் பல்கலைகழகத்தில் (University of Rostock) கணிதம் பயின்றார், தொடர்ந்து 1983 ஆம் ஆண்டு GDR அறிவியல் கழகத்தில் முனைவர் பட்டம் (கணிதம்) பெற்றார். அதை தொடர்ந்து ரோச்டோக் பல்கலைகழகத்தில் 1991 ஆம் ஆண்டு கோட்பாட்டு இயற்பியலிலும் முனைவர் பட்டம் பெற்றார். 1991 ல் மேக்ஸ்-ப்ளாங்க்சமூகத்தின் (Max-Planck-society) சிறப்பு திட்டத்தில், விஞ்ஞானிகள் குழு இயக்குநராக கிழக்கு ஜெர்மனியில் இருந்த விஞ்ஞானிகளால் தேர்வு செய்யபட்டார். அவர் சர்வதேச அளவில் பிரபலமான சீரற்ற இயக்கவியல் குழுவை உருவாக்கினார். இவர் போட்ச்டம் (Potsdam) பல்கலைகழகத்தில் 1991 ஆம் ஆண்டு கோட்பாட்டு இயற்பியல்/சீரற்ற இயக்கவியல் ஆராய்ச்சி களத்தில் தலைவராக பொறுப்பேற்றார். அங்கு அவர் அறிவியல் ஆசிரியர் கூட்டமைப்பின் தலைவராக (1996-1999) பதவி வகித்தார், மற்றும்உலகம் போற்றும் பல்துறை சிக்கலான இயக்கவியல் மையதின் (1994-2008) நிறுவன இயக்குனராவும் இருந்தார். அவர் லீப்னிஸ்-Kolleg Potsdam நிறுவன இயக்குநர் ஆவார். 2008 ல் அவர் போட்ச்டம் தட்ப வெப்ப தாக்க ஆராய்ச்சி நிறுவனத்தில் பல்துறை ஆராய்ச்சி களத்ததை(சிக்கலான அமைப்புகளின் முன்னோக்குககளை பூமியியல் ஆராய்ச்சி மற்றும் பயன்பாடு) மீண்டும் உருவாக்க அழைக்கப்பட்டார். இவர் பெர்லினில் உள்ள ஹும்போல்ட்ட் பல்கலைகழகத்தில் (Humboldt University, Berlin) சீரற்ற இயற்பியல் துறையின் பேராசிரியாராகவும், 2009 ஆம் ஆண்டுல் இருந்து இங்கிலாந்த்தில் உள்ள கிங்க்ஸ் காலேஜ் ஒப் அபெர்தீன்ல் (Kings College of the Aberdeen University ,UK) சிக்கலான அமைப்புகள் உயிரியல் மற்றும் கணித உயிரியல் துறையில் ஆறாம் நூற்றாண்டின் தலைவராகவும் பணியாகிறார்.
# ஜுர்கென் குர்த்ஸ்

## ஆராய்ச்சி தாக்கவிளைவு

1980லில், நேர தொடர் பகுப்பாய்வு மற்றும் அதன் பயன்பாடுசூரிய நடவடிக்கை நிகழ்வுகள் குறித்த ஆராய்ச்சி மேலும் விரிவடியந்து சீரற்ற இயற்பியல் துறையில் ஆர்வம் அடைந்தார். புதிய ஒத்திசைத்தல் நிகழ்வுகள், மறுநிகழ்வு, ஓரியல்பு அதிர்வலை, சிக்கலான மற்றும் காரணகாரிய தொடர்பு நடவடிக்கைகள் மற்றும் இயக்கவியல் மற்றும் சிக்கலான வலையமைப்புகளின் ஸ்திரத்தன்மை குறித்த இவரின் ஆராய்ச்சி கட்டுரைகள் புகழ் பெற்றவையாகும். இதுவே பின்னாளில் சிக்கலான அமைப்புகள் கோட்பாடு மற்றும் பூமியின் அமைப்பை பயன்பாடுகள், மற்றும் மனிதமூளைஅமைப்பு மற்றும் நுரை ஈரல் அமைப்பு மற்றும் சிக்கலான உயர் நிலை கொண்டிருக்கும் பிற அமைப்புகள் குறித்த ஆராய்ச்சிக்கு வழி வகுத்தது. ஜுர்கென் குர்த்ஸ் உடன் பல அறிவியல் கூட்டு ஆராய்ச்சியாளர்கள் இணைந்துள்ளனர், அதில் 20க்கும் மேற்பட்ட நாட்டிலிருந்து வந்த 60 க்கும் மேற்பட்ட ஆராய்ச்சி மாணவர்கள் இருக்கிறார்கள். இப்பொழுது, அவர்களில் 30க்கும் மேற்பட்டோர் பல நாடுகளில் தகுதியான இடங்களில் பணிபுரிகின்றனர். அவர் 500 க்கும் மேற்பட்ட கட்டுரைகள் மற்றும் 8 புத்தகங்களை வெளியிட்டுள்ளார். தற்போது இவர் 10 அறிவியல் இதழ்களின் ஆசிரியர் குழுவில் உள்ளார். அவை CHAOS, Philosoph.Trans. Royal Soc. A, PLoS ONE, Europ. J. Physics ST, J. Nonlinear Science and Nonlinear Processes in Geophysics and of the Springer Series Complexity.
# ஜுர்கென் குர்த்ஸ்

## சர்வதேச அறிவியல் நடவடிக்கைகள்

ஜுர்கென் குர்த்ஸ் பல சர்வதேச அறிவியல் நடவடிக்கைகளின் தலைவராக பதவி வகித்துள்ளார். அவற்றில் புவி அறிவியல் பிரிவு EGU சீரற்ற இயக்கவியல் செயல்முறையின் (2000-2005) தலைவர் பொறுப்புவகித்தார். சர்வதேச கூட்டு ஆராய்ச்சி மேம்படுத்துவதற்கான அவரது முயற்சிகள் அவருக்கு ஐரோப்பிய ஒன்றியம் மற்றும் DFGயின் பல பெரிய திட்டங்களுக்கு ஒருங்கிணைப்பளராக மற்றும் 2011ல் இருந்து சிக்கல் வாய்ந்த வலையமைப்புகள் சர்வதேச ஆராய்ச்சி பயிற்சி பிரிவு (DFG மற்றும் பிரேசில்) பேச்சாளராக தேர்வுசெய்யப்பட்டார்.
# ஜுர்கென் குர்த்ஸ்

## விருதுகள்

ஜர்கன் குர்த்ஸ் அமெரிக்க இயற்பியல் கூட்டமைப்பு மற்றும் ஃப்ரான்ஹோஃபர் கூட்டமைப்பு (ஜெர்மனி) உறுப்பினராகத் தேர்ந்தெடுக்கப்பட்டார். 2005 ஆம் ஆண்டு, அவருக்கு அறிவியல் மற்றும் தொழில்துறை ஆராய்ச்சி கவுன்சிலிருந்து(CSIR), இந்தியா, அலெக்சாண்டர் வோன் ஹம்போல்ட் (Alexander von Humboldt) ஆராய்ச்சி விருது கிடைத்தது. அவர் 2010 இல் யூரோப்பியா கல்வித்துறை (the Academia Europaea) மற்றும் மாஸிடோனியன் அகாடமியின் கலை மற்றும் அறிவியல் (the Makedonian Academy of Sciences and Arts) உறுப்பினரானார். Nizhny Novgorod இல் உள்ள Lobachevsky பல்கலைக்கழகம் மற்றும் Chernishevsky பல்கலைக்கழகம், Saratov அவருக்கு கெளரவ டாக்டர் பட்டம் வழங்கியது. அவர் போட்ச்டம் (Potsdam) பல்கலைக்கழகத்தில் கெளரவ பேராசிரியராக மற்றும் நான்ஜிங் தென்கிழக்கு பல்கலைக்கழகத்தில் (Southeast University in Nanjing) விருந்தினர் பேராசிரியராகவும் பொறுப்பு வகிக்கிரார். அவர் 2013 இல் ஐரோப்பிய புவி அறிவியல் ஒன்றியதில் லூயிஸ் ஃப்ரை ரிச்சர்ட்சன் (the Lewis Fry Richardson Medal) பதக்கம் பெற்றார் (http://www.egu.eu/awards-medals/lewis-fry-richardson/2013/jurgen-kurths/).
# ஜுர்கென் குர்த்ஸ்

## அவரின் தேர்வு செய்யப்பட்ட சில முக்கிய ஆராய்ச்சி கட்டுரைகள்

- J. Kurths, A. Voss, P. Saparin, Quantitative Analysis of Heart Rate Variability, CHAOS 5, 88-94 (1995)
- M.G. Rosenblum, A.S. Pikovsky and J. Kurths, Phase Synchronization of Chaotic Oscillators, Phys. Rev. Lett. 76, 1804-1807(1996)
- A.S. Pikovsky and J. Kurths, Coherence Resonance in a Noise-Driven Excitable System, Phys. Rev. Lett. 78, 775-778 (1997)
- C. Schдfer, M.G. Rosenblum, J. Kurths and H. Abel, Heartbeat synchronized with ventilation, NATURE 392, 239-240 (1998)
- A. Pikovsky, M. Rosenblum and J. Kurths, Synchronization: A Universal Concept in Nonlinear Sciences (Cambridge University Press, 2001)
- S. Boccaletti, J. Kurths, G. Osipov, D. Valladares and C. Zhou, The Synchronization of Chaotic Systems, Phys. Rep. 366, 1-101 (2002)
- C.S. Zhou, A.E. Motter and J. Kurths, Universality in the Synchronization of Weighted Random Networks, Phys. Rev. Lett. 96, 034101 (2006)
- N. Marwan, M. Romano, M. Thiel and J. Kurths, Recurrence Plots for the Analysis of Complex Systems, Phys. Rep. 438, 240-329 (2007)
- P. van Leeuwen, D. Geue, M. Thiel, D. Cysarz, S. lange, M. Romano, N. Wessel, J. Kurths and D. Grцnemeier, Influence of paced maternal breathing on fetal-maternal heart rate coordination, Proc. Nat. Acad. Sc. U.S.A. 106, 13661-13666 (2009) (incl. a commentary about)
- J. Donges, N. Marwan, Y. Zou and J. Kurths, The backbone of the climate network, Europhys. Lett. 87, 48007 (2009).
- Ye Wu, Changsong Zhou, Jinghua Xiao, J. Kurths, and Hans Joachim Schnellhuber ,PNAS 2010 107 (44) 18803-18808 (2010)
- P.J. Menck, J. Heitzig, N. Marwan and J. Kurths: How basin stability complements the linear stability paradigm, Nature Physics 9, 89-92 (2013).